ชื่อร้านอ่านว่า "อาแปฉ"  ที่ตั้งร้านจะอยู่ตรงหัวมุมถนนตรงสามแยก เป็นตึกสีขาวๆ ไม่ค่อยมีที่จอดข้างทางเท่าไหร่ ก๊วนเรามากัน 5 คนก็ต้องเอารถไปจอดที่อื่น

ร้านนี้ได้มิชิลิน 3 ดาว อาหารส่วนใหญ่จะใช้ผักเป็นส่วนประกอบหลักแต่ก็มีเนื้อสัตว์บ้างในบางจาน อย่างเช่น scallop, lobster  มื้อนี้จองโต๊ะมื้อเที่ยงไว้ล่วงหน้า มาถึงพนักงานก็ต้อนรับอย่างดี พร้อมกับอธิบายเมนูเซ็ตทั้งแบบ Lunch set ที่ราคาไม่โหดมาก 145 EUR กับอีกเซ็ตที่แพงสุดๆ คือ 320 EUR

มื้อนี้เลือกเป็น Lunch set ซึ่งคำอธิบายในเมนูจะเขียนประมาณว่า "มีอะไรในสวนมากมายให้คุณได้ลิ้มลอง เชฟจะคุณไปสัมผัสประสบการณ์หลายๆ อย่าง ด้วยฝีมือการ improvise ในการทำอาหารของเชฟตลอดทั้งมื้อ" พูดง่ายๆ คือ ไม่บอกอะไรเลยว่าจะได้ทานอะไรบ้าง จงนั่งลุ้นว่าจะได้ทานอะไรไปเรื่อยๆ

มื้อนี้เราก็นั่งทานไปเรื่อยๆ  สรุปรวมแล้วออกมาประมาณ 17 คอร์ส! ยาวนาน 3 ชั่วโมงกว่า ฮ่าๆ นั่งตั้งแต่ยังมีไม่กี่โต๊ะจนถึงตอนบ่ายๆ ลูกค้าก็เต็มร้าน ใส่สูทกันมาหมดเลย


[ เริ่มเล่าประสบการณ์มื้อนี้ให้ฟังได้ :) ]

- นั่งโต๊ะปุ๊ปเค้าก็เสิร์ฟขนมปังชิ้นเล็กๆ ให้ทานก่อน ไม่ได้พิเศษอะไร จากนั้นก็เสิร์ฟของทานเล่นที่เป็นเหมือนกระทงๆ ทานเป็นคำๆ 3 แบบ 3 สี (Beetroot / Spinach+watercrest / Carrot)

- ต่อมาเป็นเกี๊ยว ที่แต่ละถ้วยก็จะมีเกี๊ยว 3 ลูก ไส้ข้างในเป็นผักทั้งหมด ที่จำได้คือมี Asparagus กับ Green pea แน่ๆ หล่ะ 2 อย่าง แต่จำอีกลูกไม่ได้

- ระหว่างนั่งทานถึงจานนี้ พนักงานก็เอา Chinese cabbage มาวางไว้ที่โต๊ะ บอกว่าเป็น decoration ... พอหันไปดูโต๊ะอื่นก็เจอว่าโต๊ะอื่นก็มีเหมือนกัน แต่ว่าเป็นอย่างอื่น ส่วนใหญ่จะเป็นดอกกะหล่ำกัน

- ต่อมาเป็นจาน Asparagus เมนูนี้ชอบมากแฮะ ทั้งการตกแต่งและรสชาติตัวน้ำมัน geranium ทานคู่กันหมดแล้วลงตัวมาก

- เมนูไข่ เสิร์ฟมาพร้อมเปลือกไข่ทั้งลูก วิธีการทำเค้าบอกว่าเค้าเอาแต่ไข่แดงมาทำ ด้านบนเป็นครีมๆ  ส่วนไข่แดงจะอยู่ด้านล่าง เป็นอีกเมนูที่ชอบมาก ไม่รู้สึกถึงความคาวของไข่เลย

- Waffle จานนี้เฉยๆ ครับ

- Mashed potato กลิ่นหอมมาก ส่วนผสมหลายอย่าง ต้องตักลงไปถึงข้างล่างสุด ผมจำรายละเอียดที่พนักงานบอกไม่ได้แฮะ -_-"

- Shine flower จานนี้เป็นการกินดอกไม้ที่รสชาติไม่คุ้นเคยเลย รสชาติเปรี้ยวๆ

- Spinach / Clam เป็นจานแรกของมื้อนี้ที่มีเนื้อสัตว์ แต่จริงๆ แล้ว ส่วนประกอบหลักของจานนี้มันคือ ผักโขม นะครับ ส่วนหอยลายเนี่ยไม่ใช่พระเอก

- จานต่อมาเป็น Scallop ได้มา 3 ต้ว สดใช้ได้เลย ทานคู่กับผักต่างๆ แล้วชื่นใจดี แล้วก็ซอสก็จะเป็น geranium oil อร่อยมากกกก ชอบ!

- Broccoli + kiwi sauce มาแบบเขียวทั้งจาน ประดับด้วยดอกไม้สีเหลืองอีกหน่อย ถ้าไม่ชอบทานผักคงอี๋แน่นอน เพราะหน้าตาดูน่าจะเหม็นเขียวมาก แต่ว่าไม่เลยครับ เคี้ยวเพลินดีและไม่เหม็นเขียว

- Beetroot sushi + geranium oil รสชาติคำนี้ค่อนข้างจืดๆ ไป ไม่เด็ดครับสำหรับจานนี้ ถือว่าไม่ชอบเลยแหละ

- Chicken + snow pea เนื้อไก่เหนียวไปหน่อย แต่หนังกรอบครับ แต่ก็ไม่ติดใจ

- Cream Brulee ของร้านนี้ไม่เหมือนทั่วไปเพราะมันเป็น Garlic Cream Brulee ได้กลิ่นกระเทียมหน่อยๆ แปลกดี แต่รสชาติก็ไม่ได้ต่างจากสูตรปกติเท่าไหร่ครับ

- ของหวานอย่างสุดท้ายเป็น Honey souffle   ต้องบอกว่าถึงเมนูนี้แล้วอิ่มกันทั้งแก๊งแล้ว ทานกันแบบทรมานหน่อยๆ  ไม่ได้อร่อยเมพอะไร


มื้อนี้พนักงานเสิร์ฟน้ำมั่วค่อนข้างมาก คือพนักงานจำไม่ได้เลยว่าแก้วไหนของใคร สั่งเป็น still หรือ sparkling water

ช่วง course ที่สิบกว่าของโต๊ะเรา เชฟออกมาจากครัวแล้วก็มาทักทายลูกค้าตามโต๊ะ ตอนมาคุยโต๊ะเรา เชฟบอกว่าเคยทำงานอยู่ที่กรุงเทพด้วย ... เสียดายที่ไม่ได้ขอถ่ายรูปกับเชฟไว้


[ สรุป ]
มื้อนี้เป็นการเปิดประสบการณ์ลิ้นให้กับรสชาติใหม่ๆ ที่ไม่คุ้นเคยดีครับ จากที่ปกติกินเนื้อเป็นหลัก ก็กลายเป็นได้กินผักหลายๆ อย่าง ซึ่งก็ไม่มีจานไหนเหม็นเขียวเลย รสชาติอาหารมีทั้งจานที่อร่อยเลยกับจานที่ธรรมดาๆ มาก  ... ช่วงเวลาทานยาวนานเหลือเกินสำหรับ 17 คอร์ส มีดส้อมเปลี่ยนแล้วเปลี่ยนอีก การบริการก็มีงงๆ บ้างโดยเฉพาะเรื่องการเติมน้ำ เลยขอหักดาวตรงนี้หน่อย